બર્મિંગહામ: વિન્ડીઝના ક્રેગ બ્રાથવેઇટ સામે અહીં પ્રથમ ટેસ્ટ મેચ દરમિયાન શંકાસ્પદ બૉલિંગ એકશન માટે ફરિયાદ કરવામાં આવી હતી. પાર્ટટાઇમ ઑફ-સ્પિન બૉલિંગ કરતા બ્રાથવેઇટે ત્રણ દિવસમાં પૂરી થયેલી ડે નાઇટ ટેસ્ટમાં છ ઓવર બોલિંગ કરી હતી. અમ્પાયરોએ પોતાનો અહેવાલ વિન્ડીઝ ટીમના અધિકારીઓને સુપરત કર્યો હતો, જેમાં ૨૪ વર્ષના બ્રાથવેઇટની બૉલિંગ એકશનની કાયદેસરતા બાબતમાં શંકા વ્યક્ત કરવામાં આવી હતી એમ આઇસીસીએ જણાવ્યું હતું.